Scooby-Doo (vuoden 2002 televisiosarja)

Scooby-Doo () on Scooby-Doon ja Mysteeripoppoon seikkailuista kertova piirrossarja, joka oli yhteensä yhdeksäs Scooby-Doo-sarja. Sen esitys aloitettiin Yhdysvalloissa vuonna 2002 ja Suomessa vuoden 2006 loppupuolella Subilla. Sarjasta on ilmestynyt kolme tuotantokautta, jotka sisältävät yhteensä 42 jaksoa. Mukana ovat alkuperäisessä sarjassa ääninäytelleet Frank Welker ja Casey Kasem, jotka uusivat oman roolinsa Freddynä ja Shaggynä. Sarja on jatkosarja vanhemmille 1960- ja 1980-luvulla esitetyille Scooby-Doo-sarjoille.

 Sarja 
Sarja seuraa mysteereitä ratkaisevaa ryhmää, joka kohtaa aaveita ja hirviöitä. Nämä usein osoittautuvat olevan ihmisiä valeasussa. Suurin osa tarinoista on nykyaikaistettu 2000-luvun teknologian ja muodin myötä, jotka heijastuvat selkeästi jaksojen juonissa. Mukana on myös hahmojen sisäistä huumoria, kuten heidän tapaansa hajaantua aina samaan kahteen eri ryhmään, jossa Shaggy ja Scooby muodostavat toisen ryhmän. Kaikki hahmot ovat myös saaneet pieniä päivityksiä vaatetuksiinsa, jotta ne sopivat paremmin nykyaikaan. Näistä merkittävimmän muutoksen koki Fred.

 Tuotanto 
Pitkän tauon jälkeen Scooby-Doosta tehtiin yhdeksäs televisiosarja vuonna 2002, joka seurasi samaa konseptia kuin alkuperäinen Scooby-Doo, Where Are You!. Sarjaa oli kuitenkin nykyaikaistettu 2000-luvulle, esimerkiksi tunnusmusiikki ja taustaäänet. Muun muassa sarjan klassista juonta parodioitiin jatkuvasti sarjan aikana. Ohjelman tuotti Warner Bros. Animation, joka oli ottanut haltuunsa Hanna-Barbera-yhtiön oikeudet. Jaksojen lopputeksteissä kuitenkin kunnioitettiin Hanna-Barberan nimeä.

 Ääninäyttely 
Don Messickin kuollessa vuonna 1997 Freddyn äänenä toiminut Frank Welker otti haltuunsa myös Scoobyn ääniroolin. Casey Kasem jatkoi edelleen Shaggyn ääniroolissa ja Grey DeLisle esitti Daphnea ensimmäistä kertaa televisiosarjassa, kun sitä ennen hän toimi hahmon roolissa suoraan DVD:lle julkaistuissa elokuvissa. Mindy Cohn puolestaan ääninäytteli Velmaa.

 Musiikki 
Sarjan musiikista vastasi suurilta osin Simple Plan, joka esitti sarjan tunnuslaulun. Yhtye esiintyi myös jaksossa ”Simple Plan and the Invisible Madman”. Lisäksi yhtyeen kaksi laulua kuultiin jaksoissa ”It’s Mean, It's Green, It’s the Mystery Machine” ja vSimple Plan and the Invisible Madman”. Yhtye soitti musiikkiaan myös elokuvassa Scooby-Doo 2: Monsterit vapaalla. Myös Kiss esiintyi halloween-jaksossa kappaleella ”Shout It Out Loud”.

 Päähahmot 

 Scooby-Doo on iso ja kömpelö tanskandoggi, joka on tyypillinen pelkuri pelkoineen. Hän on mysteeripoppoon rakastettava, mutta pelokas maskotti. Scooby-Doota täytyy suostutella ja usein houkutella pelottaviin tehtäviin Scooby-kekseillä.

 Shaggy Rogers on Scoobyn paras kaveri, jonka lempinimi ”Shaggy” juontuu hänen sekaisin olevista hiuksista. Luiseva ja usein pellemäinen vähä-älyinen hölmö, joka tunnetaan myös hänen epäsiististä olemuksesta. Shaggy pukeutuu ryysyiseen t-paitaan, farkkuihin ja lenkkareihin. Vaikka hän ei halua olla Scoobyn tavoin osallisena mysteereiden ratkomisessa, mutta löytää tarvittaessa rohkeutensa mennä seikkailuihin mukaan suorittamaan omaa tehtäväänsä.

 Velma Dinkley on mysteeripoppoon nuorin jäsen, jonka sivistyneen olemuksen alla piilee poikatyttömäinen käyttäytyminen. Hän tarjoaa usein mysteereiden selvittämiseksi loogisia ja tieteellisiä ratkaisuja.

 Daphne Blake on 16-vuotias kimmoisa henkinen jäsen. Muodin säteilevänä hän käyttää usein lilan ja vaaleanpunaisen värien yhdistelmää asuissaan. Daphnen uteliaan luonteen vuoksi hän lähtee helposti mukaan tuntemattomiin seikkailuihin mukaan, joiden pohjalta Daphne toivoo myöhemmin kirjoittavansa mysteerisiä seikkailuun liittyviä romaaneja.

 Fred Jones on mysteeripoppoon 16-vuotias johtaja, joka käyttää vaistojaan ja suurta uteliaisuuttaan johtaessaan etsiväystäviään outoihin paikkoihin, jonne kukaan heistä ei menisi mistään hinnasta. Fred usein kokoaa kaikki ryhmän keräämät johtolangat yhteen, joista hän päättelee ratkaisun järkeä käyttämällä.

 Ääninäyttelijät 

 Aiheesta muualla 
 Voice Chasers 

Luokka:Scooby-Doo-sarjat
Luokka:Lastenohjelmat
Luokka:2000-vuosikymmenen piirrossarjat
Luokka:ABC:n televisio-ohjelmat
Luokka:Cartoon Networkin televisio-ohjelmat